นักท่องเที่ยวจีนในสหรัฐฯ หดตัวครั้งแรกในรอบ 15 ปี - FINNOMENA
สำนักงานการท่องเที่ยวแห่งชาติของสหรัฐฯ เปิดเผยว่า ชาวจีนที่เดินทางมาประเทศสหรัฐฯ มีจำนวนลดลงในปี 2018 ซึ่งถือเป็นครั้งแรกนับตั้งแต่ปี 2013 ที่ตัวเลขหดตัวลงจากปีก่อนหน้า
30 พ.ค. 2562

สำนักงานการท่องเที่ยวแห่งชาติของสหรัฐฯ เปิดเผยว่า ชาวจีนที่เดินทางมาประเทศสหรัฐฯ มีจำนวนลดลงในปี 2018 ซึ่งถือเป็นครั้งแรกนับตั้งแต่ปี 2013 ที่ตัวเลขหดตัวลงจากปีก่อนหน้า
รายงานระบุว่า ตัวเลขนักเดินทางจากจีนหดตัวลง 5.7% เหลือ 2.9 ล้านคนในปี 2018 โดยหนึ่งในสาเหตุคือ ปัญหาความขัดแย้งระหว่างสหรัฐฯ และจีน
ไม่เพียงแต่มาตรการทางการค้าเท่านั้น จีนยังออกประกาศเตือนพลเมืองเมื่อปีที่แล้ว ให้ระมัดระวังเหตุกราดยิงและปล้นชิงทรัพย์ในสหรัฐฯ รวมถึงเตือนเรื่องค่ารักษาพยาบาลที่แพงด้วย ซึ่งทำให้สหรัฐฯ ออกประกาศเตือนพลเมืองอเมริกันที่เดินทางไปจีนเช่นกัน
จากตัวเลขพบว่ามีนักเดินทางจำนวนหนึ่งเลือกเดินทางไปฮ่องกง มาเก๊า และไต้หวัน เพิ่มขึ้นในช่วงไตรมาสสุดท้ายของปี แทนสหรัฐฯ
ทั้งนี้ในช่วงปี 2016 และปี 2017 ชาวจีนเดินทางมาสหรัฐฯ มากกว่า 3 ล้านคน อย่างไรก็ตาม ผู้เชี่ยวชาญมองว่า เทรนด์ขาลงดังกล่าวเป็นเรื่องที่เกิดขึ้นเพียงชั่วคราวเท่านั้น โดยรัฐบาลสหรัฐฯ คาดว่านักท่องเที่ยวจีนจะเพิ่มขึ้น 2% เป็น 3.3 ล้านคนในปีนี้ และมีแนวโน้มพุ่งขึ้นแตะ 4.1 ล้านคนในปี 2023
ที่มา : https://thestandard.co/chinese-tourism-to-us-drops-first-time-in-15-years/
แท็ก:
แชร์บทความ: